
Privredno Turističko društvo Ponte d.o.o.
Sedište: 11000 Beograd, Resavska 49,Tel: 785.85.85; Fax: 785.85.95 
[bookmark: _Hlk75887317]Doček Nove godine u Rusiji
Sankt Peterburg i Moskva
30.12.2026 – 06.01.2027.
8 dana / 7 noći

1. dan	30.12, sreda	Beograd - Sankt Peterburg 
[bookmark: _Hlk194392794]Sastanak grupe dva sata pre poletanja na aerodromu “Nikola Tesla”. Let avio kompanije Turkish Airlines za Istanbul u 15:15 časova (let TK1080). Sletanje u 19:05. Nastavak putovanja za Sankt Peterburg u 21:15 (let TK403), dolazak u 00:55 časova. Transfer do hotela. Smeštaj. Noćenje.

2. dan	31.12, četvrtak		Sankt Peterburg
Doručak. Fakultativni program: Ermitaž, obilazak jednog od najvećih muzeja na svetu, u zdanju Zimskog dvorca, sa preko 3 miliona eksponata. Njegova neprocenjiva zbirka izložena je u 6 zgrada raspoređenih na Dvorskom trgu i duž reke Neve. Glavna zgrada je Zimski dvorac koji je nekada bio rezidencija ruskih careva, a u njegovoj bogatoj zbirci izdvajaju se remek dela Leonarda Da Vinčija, Ticijana, Rembranta, Mikelanđela i drugih. Muzej je poznat i po arheološkoj zbirci, zbirci skulptura, zbirci srednjevekovne evropske umetnosti, ali i po svom baroknom izgledu i arhitekturi. Poseta Petropavlovskoj tvrđavi, istorijskom jezgru grada, unutar čijih zidina se nalaze Petropavlovska saborna crkva u kojoj su sahranjeni svi ruski imperatori (počev od Petra I), Istorijski muzej Sankt Peterburga, kao i čuvene tamnice. Slobodno vreme.
Odlazak uveče na Dvorski trg, kod Zimskog dvorca (sa vodičem, metroom), na kome se uz koncerte pod otvorenim nebom i veličanstven vatromet dočekuje Nova godina. Noćenje.

3. dan	01.01, petak		Sankt Peterburg
[bookmark: _Hlk217313875][bookmark: _Hlk217313940]Doručak. Panoramsko razgledanje grada autobusom: Nevski prospekt, Kazanjski sabor, Dvorski trg, Admiralitet, Vasiljevsko ostrvo, Ermitaž, Isakijevska saborna crkva, Bronzani konjanik … (bez ulaska u objekte). Slobodno vreme. Noćenje.

4. dan	02.01, subota		Sankt Peterburg
Doručak. Fakultativni program: Puškin-Carsko Selo, letnja rezidencija Ekaterine Velike, prekrasan dvorac i park površine 107 hektara. Enterijer dvorca fascinira sjajem umetničkih predmeta od poludragog kamena, zlata, portretima dinastije Romanovih. Povodom 300-godišnjice osnivanja Sankt Peterburga završena je obnova čuvene Ćilibarske dvorane, koja je Ekatarininom dvorcu vratila stari sjaj. 
Organizacija vožnje Ruskom trojkom (u slučaju povoljnih vremenskih uslova). 
Slobodno vreme. Noćenje.

5. dan	03.01, nedelja		Sankt Peterburg – Moskva
Doručak. Transfer do železničke stanice. Polazak voza za Moskvu oko 07 časova. Putovanje savremenim vozom Sapsan u trajanju 3 sata i 50 minuta. Po dolasku, panoramsko razgledanje grada autobusom: centar grada, Crveni trg, Kremlj, Crkva Vasilija Blaženog, Boljšoj teatar, Hram Hrista Spasitelja, Novodevičji manastir, vidikovac Vrapčeva brda i Univerzitet "Lomonosov", Poklonaja gora (Park Pobede) i dr. (bez ulaska u objekte). Transfer do hotela. Smeštaj. Fakultativni program: upoznavanje sa Moskovskim metroom, jednim od najlepših i najstarijih metroa na svetu, u kojem čak 44 stanice imaju status kulturnog nasleđa. Obilazak nekoliko najznačajnijih metro stanica, koje su nalik na muzeje bogato dekorisane skulpturama, mozaicima, pozlaćenim floralnim ornamentima, mermernim stubovima i portretima nacionalnih heroja. Noćenje.

6. dan	04.01, ponedeljak		Moskva
[bookmark: _Hlk214889087]Doručak. Fakultativni program: Kremlj, najstariji deo Moskve i njen politički, duhovni i istorijski centar, kompleks neponovljiv po svojoj arhitektonskoj i umetničkoj lepoti. Obilazak teritorije, Uspenske crkve u kojoj su krunisani svi ruski carevi, Arhangelske crkve, Car zvona i Car topa. Riznica carske Rusije (Oružana palata) - ogromne istorijske i umetničke dragocenosti moskovskog Kremlja sakupljene su u jednu zbirku iz koje je nastao Muzej Oružana palata, koji se nalazi pod zaštitom UNESCO-a. Muzej Panorama Borodinske bitke, posvećen ratu sa Napoleonom 1812. g. Glavni eksponat muzeja je panorama, ogromno slikano platno dimenzije 115x15m, koje visi u zatvorenom krugu i pretstavlja jedan od najtežih momenata bitke na Borodinskom polju. Slobodno vreme. Noćenje.

7. dan	05.01, utorak		Moskva
Doručak. Fakultativni program: Sergijev Posad (bivši Zagorsk, 70 km od Moskve), jedan od najstarijih i najvećih ruskih manastirskih kompleksa, centar ruskog pravoslavlja i duhovnosti, ranije rezidencija ruskog patrijarha. Obilazak Troice Sergijeve Lavre, bisera drevnoruske umetnosti i arhitekture. Lavra je, razvijajući se od usamljene drvene crkve usred šume u XIV veku, imala različite uloge koje su bile od velikog značaja za rusku istoriju. Večernja Moskva sa reke - vožnja ekskluzivnim brodom-restoranom “Radisson”. Veličanstven pogled sa reke na noćnu Moskvu, jedan od najlepše osvetljenih gradova na svetu. Noćenje.

8. dan	06.01, sreda		Moskva
[bookmark: _Hlk194392879]Doručak. Slobodno vreme. Transfer do aerodroma. Let avio kompanijom Turkish Airlines za Istanbul u 13:55 časova (let TK414). Sletanje u 18:05. Nastavak putovanja za Beograd u 19:40 (let TK1083), dolazak u 19:25 časova. Kraj usluge.


[bookmark: _Hlk184488179][bookmark: _Hlk214361358]CENA ARANŽMANA po osobi:      1390 EUR
Treća osoba na dopunskom ležaju    1250 EUR
Cena za decu 2-12 godina sa dvoje odraslih    1110 EUR
Doplata za jednokrevetnu sobu    230 EUR

Cena aranžmana obuhvata:  
· Avionski prevoz letovima Turkish Airlines, sa čekiranim prtljagom do 30 kg i kabinskim prtljagom do 8 kg
· Troškove avio-taksi
· Prevoz vozom Sapsan Sankt Peterburg - Moskva
· Smeštaj u hotelima 4* u dvokrevetnim sobama sa doručkom 
(u St. Peterburgu hotel Cosmos Pulkovskaya 4*, u Moskvi Congress hotel Borodino 4*)
· Gradske komunalne i boravišne takse
· Transfere prema programu
· Turistički program: panoramsko razgledanje Sankt Peterburga i Moskve
· Usluge pratioca grupe i stručnih lokalnih vodiča
· Troškove organizacije aranžmana. 

Cena aranžmana ne obuhvata: 
· Fakultativni program u Sankt Peterburgu i Moskvi 
· Individualne troškove.



Fakultativni program:
Sankt Peterburg: 
· Ermitaž - 50 EUR
· Puškin (Carsko selo) - 65 EUR *
· Petropavlovska tvrđava - 40 EUR
· Vožnja Ruskom trojkom - 70 EUR (u slučaju povoljnih vremenskih uslova)
Moskva: 
· [bookmark: _Hlk214889217]Obilazak Moskovskog metroa - 10 EUR
· Kremlj (teritorija, 2 Saborne crkve) - 50 EUR*
· Riznica carske Rusije (Oružana palata) - 55 EUR*
· Panorama Borodinske bitke - 40 EUR
· Sergijev Posad (bivši Zagorsk) - 55 EUR
· Krstarenje rekom Moskvom - 60 EUR*

*)  Prijavljivanje i plaćanje izleta Kremlj, Oružana palata, Krstarenje rekom Moskvom i Puškin-Carsko selo obavezno je prilikom uplate aranžmana, na licu mesta nije moguće. 

U sve cene uračunato je: vodič, autobus, ulaznice, slušalice.
Odlazak u Kremlj i Oružanu palatu - metroom.

Popust 10% - za plaćene sve izlete prilikom uplate aranžmana (ukupno 380 evra)
(Nije uključena Vožnja Ruskom trojkom, koja se, u slučaju realizacije, plaća na licu mesta)

Minimum za realizaciju izleta je 10 prijavljenih.
Za broj prijavljenih putnika ispod 15, program će se realizovati javnim prevozom, metroom (ne odnosi se na izlete van oba grada).


Opisi hotela:
[bookmark: _Hlk215389660]
Sankt Peterburg, Cosmos Pulkovskaya 4*   
Nalazi se na Moskovskom prospektu, ima odličnu vezu metroom sa centrom. 
U sadržaju hotela su restorani: pivni, sa sopstvenom mini pivarom poznate marke Paulaner i živom muzikom, japanski restoran sa velikim izborom specijaliteta. Opremljeni fitness centar, sa bazenom, saunama i masažnim tretmanima.

Moskva, Congress hotel Borodino 4* 
Nalazi se u poznatom istorijskom delu Moskve – rejonu Sokolniki (širi centar grada). Blizu je velikog i vrlo popularnog parka sa istim nazivom. Između je dve metro stanice - Sokolniki i Krasnoseljskaja – 10 minuta pešice do svake, a do strogog centra i Crvenog trga se stiže za samo 20-25 minuta. Gostima je na raspolaganju restoran ruske i evropske kuhinje “Kutuzov” i a la carte lobi bar “Barklaj”. U sklopu hotela je bazen, sauna, tursko kupatilo i teretana za aktivan odmor i relaksaciju. Doručak švedski sto.

